Verkragting kom aan lig toe gestremde swanger raakArgieffoto. Die KwaDukuza-streekshof het ŉ man (40) Maandag tot 30 jaar tronkstraf gevonnis vir die herhaaldelike verkragting van sy verstandelik gestremde familielid. Kol. Thembeka Mbhele, woordvoerder van die polisie, het gesê hy het haar verkrag in die tydperk toe sy by hom en sy vrou in Newark naby Mandeni in 2012 gebly het. Die vrou (25) het dit nie aangemeld nie, en toe word sy swanger. “Eers nadat familielede haar ondervra het oor die swangerskap, het sy hulle vertel,” het Mbhele gesê. Die man is ook verbind met die slagoffer via DNS-toetse wat uitgevoer is. Die eenheid vir gesinsgeweld, kinderbeskerming en seksuele misdade (FCS) in KwaDukuza het die saak ondersoek.